Raymond Kopa

Raymond Kopa, egentlig Kopaszewski, (født 31. oktober 1931 i Noeux-les-Mines i Pas-de-Calais, død 3. mars 2017 i Angers) var en fransk fotballspiller født av polske foreldre. Han var kjent for sin tid i Real Madrid som en allsidig spiller, men først og fremst som en målfarlig spiss. Han ble først kjent da han spilte for 1950-tallets store lag i Frankrike, Stade de Reims, der han sammen med blant andre Just Fontaine vant den franske ligaen to ganger og spilte i Europacupfinalen mot Real Madrid i 1956, som franskmennene tapte. Senere samme år ble han kjøpt av nettopp Real Madrid og det var her han ble et av de største navnene innen internasjonal fotball.

Suksessen fortsatte i Spania, der han var med å vinne den spanske ligaen to ganger i tillegg til Europacupen tre ganger, i 1957, 1958 og 1959, der han i finalen i 1959 møtte sin gamle klubb Stade de Reims. I 1959 flyttet han tilbake til Frankrike og Stade de Reims, der han var med på å vinne ytterligere to franske ligamesterskap.

Han ble i 1958 tildelt Gullballen som årets spiller i Europa, og under VM 1958 i Sverige ble han kåret til turneringens beste spiller.

Meritter 
 Fransk ligamester: 1953, 1955, 1960 og 1962 med Stade de Reims
 Spansk ligamester: 1957 og 1958 med Real Madrid
 Fransk andredivisjonsvinner: 1966 med Stade de Reims
 Europacupvinner: 1957, 1958 og 1959 med Real Madrid
 Latin Cup: 1953 med Stade de Reims og 1957 med Real Madrid 
 VM i fotball: Bronse i 1958 med , valgt til turneringens beste spiller i 1958
 Gullballen: 1958
 Æreslegionen: 30. november 1970 (som første fotballspiller)

Referanser

Eksterne lenker 
 
 Profil hos det franske fotballforbundet  
 L'Équipe statistikk 
 FootballDatabase profil og statistikk

Franske fotballspillere
Spillere i Fotball-VM 1954
Spillere i Fotball-VM 1958
Fotballspillere for Angers SCO
Fotballspillere for Stade de Reims
Fotballspillere for Real Madrid CF
Vinnere av Mesterligaen i fotball for menn
Æreslegionen